Buknuo je požar na nepristupačnom terenu iznad Solina.

U 12,40 zapalila se šuma iznad solinskog groblja. Vatrogasci su na terenu, a dojavu su dobili oko 20 minuta do 13 sati.

Na terenu se nalazi Javna vatrogasna postrojba Grada Splita, Državna intervencijska vatrogasna postrojba te sva dobrovoljna vatrogasna društva iz županije.



U pomoć vatrogascima stigao je i kanader, pa se očekuje da bi uskoro vatra mogla biti pod kontrolom. Kako je rekao glavni županijski vatrogasni zapovjednik Dražen Glavina, gori uglavnom gaj, a nisu ugroženi stambeni ni poslovni objekti.